Ritratt: Miguela Xuereb .td_uid_2_612a68b76bc47_rand.td-a-rec-img{text-align:left}.td_uid_2_612a68b76bc47_rand.td-a-rec-img img{margin:0 auto 0 0} Ma ngħatax ħelsien mill-arrest raġel akkużat ffastidja mara u li seraq il-karozza tagħha. Il-każ seħħ aktar kmieni din il-ġimgħa f'San Pawl il-Baħar għall-ħabta tas-7:30 pm. Ir-raġel, li għandu 30, tressaq il-Qorti akkużati li ffastidja sesswalment mara, Spanjola, żamma kontra l-volontà tagħha, serqilha l-karozza u kkaġuna xi ħsarat fuq il-karozza. L-Ispettur Saviour Baldacchino li mexxa l-prosekuzzjoni, fil-Qorti qal li l-Pulizija rċivew rapport li nsterqet vettura u marru fuq il-post. Malli waslu fuq il-post, il-mara qalet lill-Pulizija li persuna li ma tafx daħlet fil-karozza tagħha għax kellha xi problemi. Il-mara qalet li waqt li dan ir-raġel kien qed jgħinha għamel avvanzi sesswali fil-konfront tagħha. Hu spiċċa biex saq il-karozza u waqaf wara li kkawża xi ħsarat fil-karozza. Hu ġie arrestat ftit tal-ħin wara. L-akkużat, li qal li hu mwieled l-Indja, wieġeb mhux ħati tal-akkużi miġjuba kontrih. L-avukat li kien qed jidher għall-akkużat, Robert Piscopo, talab għall-ħelsien mill-arrest iżda l-Qorti rrifjutat peress li l-akkużat ma tantx għandu rabtiet ma' Malta. Id-difiża qalet li r-raġel ilu jgħix Malta għal dawn l-aħħar sentejn flimkien mal-mara u t-tfal. Il-Qorti ma laqgħetx it-talba għall-ħelsien mill-arrest minħabba l-gravità tal-akkużi u għalhekk l-akkużat baqa' arrestat. .td_uid_3_612a68b76c079_rand.td-a-rec-img{text-align:left}.td_uid_3_612a68b76c079_rand.td-a-rec-img img{margin:0 auto 0 0}